Document ID: 32013R0197

KOMISJONI RAKENDUSMÄÄRUS (EL) nr 197/2013,
7. märts 2013,
millega muudetakse rakendusmäärust (EL) nr 80/2012, millega kehtestatakse nõukogu määruse (EÜ) nr 1186/2009 (millega kehtestatakse ühenduse tollimaksuvabastuse süsteem) artikli 53 lõike 1 punktis b sätestatud bioloogiliste ja keemiliste ainete loetelu
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 16. novembri 2009. aasta määrust (EÜ) nr 1186/2009, millega kehtestatakse ühenduse tollimaksuvabastuse süsteem, (1) eriti selle artikli 53 lõike 1 punkti b,
ning arvestades järgmist:
(1)
Komisjoni rakendusmäärusega (EL) nr 80/2012 (2) kehtestatakse nõukogu määruse (EÜ) nr 1186/2009 artikli 53 lõike 1 punktis b sätestatud bioloogiliste ja keemiliste ainete loetelu.
(2)
Rakendusmäärust (EL) nr 80/2012 tuleks muuta, et kanda loetellu kaks ainet, millega samaväärseid praegu liidu tolliterritooriumil ei toodeta.
(3)
Lisaks ei ole enam vajalik säilitada loetelus ainet, mis on praegu loetletud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (3) I lisa kolmanda osa 3. lisas, milles käsitletakse tollimaksuvabasid raviaineid.
(4)
Seetõttu tuleks rakendusmäärust (EL) nr 80/2012 vastavalt muuta.
(5)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 80/2012 I lisa muudetakse vastavalt käesoleva määruse lisale.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. märts 2013

Labels: 3
1